রাজনৈতিক ময়দানে সকল পেশাজীবীরা আলাদা থাকলেও এই পুঁজিবাজারে এসে সব এক হয়ে যায়। বাজারে একটি সূচকের পতন হওয়া মানেই প্রত্যেকের বুকে যেন একটি করে আঁচড় কাটা। চলতি বছরের প্রথম ৬ মাসে ডিএসই মূল্য সূচক কমেছে ৭৫.৫৩ পয়েন্ট বা ১.৬৫ শতাংশ। প্রতি ৬ মাস অন্তর অন্তর বা এক বছরের হিসাবেই সূচকের পতন হচ্ছে। আমাদের নিয়ন্ত্রক সংস্থা পুঁজিবাজারে উন্নয়নে বদ্ধ পরিকর এবং কাজও সেভাবে করছে। দেশের উভয় স্টক এক্সচেঞ্জ কিছুদিন পর পর নিত্য নতুন আইটেম নিয়ে এসে পুঁজিবাজারকে উন্নত করে যাচ্ছে। কিন্তু পুঁজিবাজারের প্রাণ বিনিয়োগকারীরাই দিন দিন শেষ হয়ে যাচ্ছে। চলতি বছরের ৩০ জুন তারিখ পর্যন্ত ২ লাখ ১৭ হাজার ২২৮টি বিও অ্যাকাউন্ট ঝড়ে পড়েছে।